Chindia Targoviste - Hermannstadt (vineri, ora 18:00 , Digi Sport 1 )

Astra - CFR Cluj (vineri, ora 21:00, Digi Sport 1)

"În niciun caz nu vreau să îi iau locul lui Rada. Când am acceptat să rămân, m-am consultat cu Marian Rada şi am acceptat să pregătesc echipa până la rezolvarea situaţiei. Sută la sută nu voi mai rămâne la Rapid în momentul în care voi şti cu certitudine că Rada nu va mai fi la club. Poziţia mea şi a jucătorilor este clară. Vrem să continuăm cu Rada, singurul element de stabilitate de la Rapid în ultimii ani", a declarat Sandu Tăbârcă, în EXCLUSIVITATE pentru digisport.ro.

UPDATE 11:30: Unul dintre acţionarii Rapidului, Nicolae Cristescu, a declarat că Marian Rada nu a fost îndepărtat definitiv de la Rapid, ci că acesta urmează să preia funcţia de director al grupelor de copii şi juniori.

"Marian Rada nu a fost dat afară, a fost schimbat din funcţie. Azi am avut o întâlnire şi i-am comunicat acest lucru. De acum înainte el va fi directorul centrului de copii şi juniori al clubului şi va avea acelaşi salariu. În locul său, antrenor principal a fost numit secundul Sandu Tăbârcă. El este un antrenor cu licenţă pro, cunoaşte Rapidul, are experienţă şi suntem siguri că este o soluţie foarte bună", a spus Cristescu, pentru MEDIAFAX.

Oficialul grupării giuleştene nu a dorit să dezvăluie motivele care au stat la baza schimbării din funcţie a antrenorului principal. "Sunt mai multe motive şi nu vreau să le mai discutăm pentru că nu are rost. Mai multă lume ne-a spus în ultimul timp că dacă vrem să facem echipă să îl schimbăm pe Rada. Acum vom vedea. Important este că ne-am despărţit, dacă se poate spune aşa pentru el rămâne în club, în condiţii amiabile. Nu e nicio duşmănie între noi, el a acceptat funcţia de director la juniori unde de altfel a mai activat", a menţionat acţionarul.

Marian Rada (53 de ani) nu mai este, începând de azi, antrenorul Rapidului. După un conflict avut cu conducerea clubului din Giuleşti, tehnicianul a fost demis, însă sunt şanse ca el să fie repus în funcţie, la presiunea jucătorilor. Sandu Tăbârcă a fost anunţat că va fi noul antrenor principal al echipei.

În urma şedinţei care a avut loc în această dimineaţă, tehnicianul Marian Rada a fost demis de la cârma Rapidului. Grigore Sichitiu şi Nicolae Cristescu au hotărât anularea amicalului cu ACS Berceni, de azi, iar antrenorul a fost anunţat în ultima clipă. Rada s-a arătat nemulţumit de acest episod, dar şi de trialurile de jucători care sunt organizate zilnic la Rapid şi a transmis conducerii că nu mai acceptă această situaţie. Tehnicianul a propus ca preşedintele Grigore Sichitiu să fie cel care să se ocupe de acum înainte de trialuri, moment în care conducerea l-a anunţat pe Rada că renunţă la serviciile sale.

Jucătorii şi-au exprimat nemulţumirea cu privire la decizia şefilor, dar şi vizavi de faptul că nu şi-au primit salariile restante pe ultimele 4 luni. Pancu&co. s-au arătat solidari cu Marian Rada, au plecat din şedinţă şi au ameninţat că nu se vor mai antrena până când tehnicianul nu va fi repus în funcţie şi nu se va rezolva situaţia financiară.

Vizibil emoţionat de gestul jucătorilor, cu lacrimi în ochi, Marian Rada a luat decizia de a anula antrenamentul din această după-amiază. În Regulamentul de Ordine Interioară este prevăzut că jucătorii care absentează de la o şedinţă de pregătire pot fi sancţionaţi cu 25% din salariul pe o lună, doar antrenorul fiind cel care poate hotărî anularea unui antrenament. De joi, fotbaliştii se vor prezenta în fiecare dimineaţă la Pro Rapid, la ora antrenamentului, pentru a nu fi amendaţi.

Marian Rada a fost "principal" la Rapid în 4 rânduri: 2008, 2009, 2011 şi 2012-2013, dar a avut şi alte funcţii, de-a lungul timpului, la gruparea giuleşteană, printre care cele de "secund" sau responsabil cu grupele de juniori.

Etichete:

,

,

,

,

,